PAGE  
6

J e g y z ő k ö n y v

Készült a Bácsalmás Város Önkormányzata Képviselő-testületének 2014. február 12-én, 14 óra 25 perc kezdettel, Bácsalmáson, a városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Bailo Amadou, dr. Bakó Mária Lujza, Farkas Zoltán és Nagy Gábor képviselők (6);

Patocskai Ibolya jegyző, Mészáros Gabriella aljegyző, Farkas Zoltánné szociális és hatósági osztályvezető, Hortyiné Lapostyán Katalin mb. pénzügyi, beruházási és üzemeltetési osztályvezető, valamint Kerényi Tamás beruházási ügyintéző (5);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt:
Tóth Árpád alpolgármester, Krizsán Mihály, dr. Tanács Róbert és Turcsányi Csaba képviselő (4).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 5 fő jelen van (56 %). Jegyzőkönyv-hitelesítőknek Bailo Amadou és Nagy Gábor képviselőket javasolja, majd a javaslatának az elfogadását szavazásra bocsátja. 

A képviselő-testület egyhangúlag (5 igen szavazattal) az alábbi határozatot hozza:

26/2014. (II. 12.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Bailo Amadou és Nagy Gábor képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendről levételre javasolja az 1. napirendi pontot, amely pályázati hiánypótlás lett volna, de időközben a kérdés megoldódott. A napirendet kiegészíteni javasolja a Petőfi VSE TAO pályázatához kapcsolódó tulajdonosi hozzájárulás megadásával.
Bailo Amadou képviselő az egyebekben szót kérne a gr. Teleki J. u. 12. szám alatti ingatlan fűtése témakörében.

Németh Balázs polgármester a napirend elfogadását – az elhangzott módosítási javaslatok figyelembevételével – szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
27/2014. (II. 12.) Bácsalmás v. öh.

Napirend megállapítása 
Határozat
I.
Bácsalmás Város Önkormányzatának Képviselő-testülete a 2014. február 12-i rendkívüli ülésén a következő napirendi pontokat tárgyalja meg:

1. Az egyes önkormányzati feladatokhoz kapcsolódó fejlesztési támogatás igénybevételének részletes szabályairól szóló 4/2014. (I. 31.) BM rendelet keretében pályázat benyújtása a sportcsarnok felújítására (2. sz. előterjesztés)
2. Bácsalmás Város Rendezési Tervének készítéséhez árajánlatok bekérése (3. sz. előterjesztés)
3. Tulajdonosi hozzájáruló nyilatkozat megadása a bácsalmási Petőfi VSE TAO program keretében benyújtott, sportfejlesztési tárgyi eszköz felújítására irányuló pályázatához a Bácsalmás, Szt. János u. 1. szám alatti ingatlant érintően

4. Egyebek (a Bácsalmás, gr. Teleki J. u. 12. sz. alatti ingatlan fűtése)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont
Az egyes önkormányzati feladatokhoz kapcsolódó fejlesztési támogatás igénybevételének részletes szabályairól szóló 4/2014. (I. 31.) BM rendelet keretében pályázat benyújtása a sportcsarnok felújítására

(A 2. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét. 

Kerényi Tamás beruházási ügyintéző hozzáteszi, hogy a pályázati támogatásból a sportcsarnok tetőszigetelése és sportburkolat-cseréje valósulna meg.

Dr. Bakó Mária Lujza képviselő kérdezi, hogy a sportcsarnok a KIK kezelésében van-e. 

Patocskai Ibolya jegyző kijelenti, hogy a sportcsarnok a KIK kezelésében, de önkormányzati tulajdonban van.
Bailo Amadou képviselő szerint a KIK átvállalhatná a pályázati önerő egy részét.

Németh Balázs polgármester minimális esélyt lát az önerő egy részének KIK általi átvállalására, de megígéri, hogy egyeztetni fog e kérdésben.

Farkas Zoltán képviselő érdeklődik, hogy a kötvényforrás fedezetül szolgálhat-e még.

Németh Balázs polgármester kijelenti, hogy február 28-áig még beszélhetnek kötvényről. Több hozzászólás nem lévén az előterjesztés határozati javaslatának az elfogadását szavazásra bocsátja.

A képviselő-testület egyhangúlag (5 igen szavazattal) az alábbi határozatot hozza:
28/2014. (II. 12.) Bácsalmás v. öh.

Az egyes önkormányzati feladatokhoz 

kapcsolódó fejlesztési támogatás igény-

bevételének részletes szabályairól szóló

4/2014. (I. 31.) BM rendelet keretében

pályázat benyújtása a sportcsarnok felújítására 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 107. §-ának felhatalmazása alapján úgy határoz, hogy az egyes önkormányzati feladatokhoz kapcsolódó fejlesztési támogatás igénybevételének részletes szabályairól szóló 4/2014. (I. 31.) BM rendelet keretében pályázatot nyújt be a Bácsalmás, Szt. János u. 7. szám alatti sportcsarnok felújítására (tetőszigetelésére és sportburkolat-cseréjére) bruttó 12 699 079 Ft főösszeggel.

2.
A Képviselő-testület a beruházás megvalósításához szükséges 2 539 816 Ft önerőt a kötvényforrás terhére biztosítja.

3.
A Képviselő-testület vállalja, hogy a támogatásból megvalósuló beruházás megvalósítása során az építéssel járó fejlesztési célok tekintetében kapott támogatás legalább 5 %-át közfoglalkoztatottak alkalmazására fordítja. 

4.
A Képviselő-testület vállalja, hogy a támogatásból megvalósuló beruházást a beruházás megvalósításától számított 5 évig az eredeti rendeltetésének megfelelően – a működtetésre vonatkozó hatályos jogszabályok betartásával – hasznosítja. 

5.
A Képviselő-testület felkéri Németh Balázs polgármestert a szükséges intézkedések megtételére.
Határidő: azonnal

Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. PBÜ osztályvezető



4. Kerényi Tamás beruházási ügyintéző



5. Prikidánovics Antal oktatási, fejlesztési és gazdálkodási üi.



6. KIK Bácsalmási Tankerülete



7. Hunyadi János Gimnázium és Szakiskola

2. napirendi pont
Bácsalmás Város Rendezési Tervének készítéséhez árajánlatok bekérése

(A 3. sz. előterjesztés a jegyzőkönyv melléklete.)
Németh Balázs polgármester elmondja, hogy a gazdaságélénkítésnek nagyon sokszor gátat szab a rendezési terv, amelynek újbóli elkészíttetése nettó 6 – 6,5 M Ft-ba kerül, ill. 1,5 M Ft körüli a digitális térkép költsége. Ismerteti az előterjesztés lényegét, hozzátéve, hogy a digitális térképre is árajánlatot kell kérniük. Pályázatot idő híján nem tudnak igénybe venni, mert a 2014-2020-as fejlesztések megvalósításához már szükségük lenne az új rendezési tervre. Kérdés, észrevétel nem lévén az előterjesztés határozati javaslatának az elfogadását szavazásra bocsátja.
A képviselő-testület egyhangúlag (5 igen szavazattal) az alábbi határozatot hozza:
29/2014. (II. 12.) Bácsalmás v. öh.

Bácsalmás Város Rendezési Tervének 
készítéséhez árajánlatok bekérése 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy elkészítteti Bácsalmás város digitális alapú rendezési tervét.

2.
A Képviselő-testület Patocskai Ibolya jegyző útján felkéri a Bácsalmási Közös Önkormányzati Hivatal Pénzügyi, Beruházási és Üzemeltetési Osztályát, hogy a piaci ár meghatározása céljából az alábbi három tervező vállalattól tervezői árajánlatot szerezzen be és azokat terjessze a 2014. február havi rendes testületi ülés elé:

- VÁTERV95 Tervező és Szolgáltató Kft. (1012 Budapest, Logodi utca 50.)
- ÉPÍTÉSZMŰHELY Kft. (6000 Kecskemét, Wesselényi u. 1/a.)

- Új-Lépték Bt. (6726 Szeged, Pécskai u. 15.)

3. 
A Képviselő-testület felkéri Patocskai Ibolya jegyzőt, hogy a rendezési terv készítéséhez szükséges digitális alaptérkép beszerzésére tegye meg a szükséges intézkedéseket.
Határidő: azonnal és 2014. február 25. (a nyertes ajánlattevő kiválasztására)
Felelős: Németh Balázs polgármester
Operatív felelős: Keresztesy Csaba városüzemeltetési ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin megbízott PBÜ osztályvezető



4. Keresztesy Csaba városüzemeltetési ügyintéző

3. napirendi pont
Tulajdonosi hozzájáruló nyilatkozat megadása a bácsalmási Petőfi VSE TAO program keretében benyújtott, sportfejlesztési tárgyi eszköz felújítására irányuló pályázatához a Bácsalmás, Szt. János u. 1. szám alatti ingatlant érintően

(A tulajdonosi hozzájáruló nyilatkozat tervezete a jegyzőkönyv melléklete.)

Németh Balázs polgármester elmondja, hogy a Petőfi VSE kérelemmel fordult hozzájuk, miszerint a látvány-csapatsportok támogatási adókedvezményének igénybevételével sporttelep-felújítási program keretében, nyertes pályázat esetén a Szt. János u. 1. szám alatti ingatlanon sportfejlesztési tárgyi eszköz felújítást valósítana meg, amelyhez tulajdonosi hozzájárulást kér az önkormányzattól. Ismerteti a hozzájáruló nyilatkozat lényegét, majd − kérdés, észrevétel nem lévén − határozati javaslatként ismerteti az alábbi határozatban foglaltakat, és az elfogadását szavazásra bocsátja. 
A képviselő-testület egyhangúlag (5 igen szavazattal) az alábbi határozatot hozza:
30/2014. (II. 12.) Bácsalmás v. öh.

Tulajdonosi hozzájáruló nyilatkozat 
megadása a bácsalmási Petőfi VSE 
TAO program keretében benyújtott, 
sportfejlesztési tárgyi eszköz felújítására
irányuló pályázatához a Bácsalmás, Szt.

János u. 1. szám alatti ingatlant érintően 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület), mint tulajdonos hozzájárul ahhoz, hogy a bácsalmási Petőfi VSE a TAO program keretében nyertes pályázat esetén sportfejlesztési tárgyi eszköz felújítást valósítson meg a Bácsalmás, Szt. János u. 1. szám alatti ingatlanon.

2.
A Képviselő-testület felhatalmazza Németh Balázs polgármestert a jelen határozat melléklete szerinti tulajdonosi hozzájáruló nyilatkozat aláírására.

Határidő: azonnal

Felelős: Németh Balázs polgármester

Operatív felelős: Keresztesy Csaba városüzemeltetési ügyintéző
A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. PBÜ osztályvezető



4. Keresztesy Csaba városüzemeltetési ügyintéző



5. Prikidánovics Antal oktatási, fejlesztési és gazdálkodási üi.



6. Pálmai Zoltán, a bácsalmási Petőfi VSE elnöke

Melléklet a 30/2014. (II. 12.) Bácsalmás v. öh. jelölésű határozathoz

Tulajdonosi hozzájáruló nyilatkozat

(nem természetes személy tulajdonos, 5 millió forintot meghaladó beruházás esetén)

Alulírott Németh Balázs polgármester kijelentem, hogy a (Bácsalmási Járási Földhivatalnál 1976/4 helyrajzi számon nyilvántartott, természetben a 6430 Bácsalmás, Szent János utca 1. szám alatti címen található ingatlan az általam képviselt Bácsalmás Város Önkormányzata 1/1 arányú tulajdonát képezi.

Az általam képviselt Bácsalmás Város Önkormányzata, mint tulajdonos hozzájárul ahhoz, hogy a Bácsalmási PVSE a látvány-csapatsportok támogatásának adókedvezménye sporttelep felújítási program (továbbiakban: TAO program) keretében nyertes pályázat esetén a fent megnevezett ingatlanon sportfejlesztési tárgyi eszköz felújítást megvalósítson.

Bácsalmás Város Önkormányzata, mint tulajdonos hozzájárul ahhoz, hogy a Bácsalmási PVSE a megvalósuló felújítást legalább 5 éven keresztül a Magyar Labdarúgó Szövetség (a továbbiakba: MLSZ) által jóváhagyott sportfejlesztési programnak, a látvány-csapatsport támogatásra vonatkozó jogszabályoknak és az eredeti rendeltetésnek megfelelően használja és hasznosítsa. 

Amennyiben a felújítás építési engedély köteles tevékenység, Bácsalmás Város Önkormányzata, mint tulajdonos hozzájárul ahhoz, hogy az ingatlanra vagy a tulajdonos más forgalomképes ingatlanára a felújítás megvalósításától számított 5 év határozott időre az igénybe vett támogatás mértékéig jelzálogjog kerüljön bejegyzésre a Magyar Állam javára. Kötelezettséget vállalok arra, hogy a jelzálogjog ingatlan-nyilvántartási bejegyzése érdekében a Petőfi VSE-vel együttműködöm, a bejegyzéshez szükséges tulajdonosi nyilatkozatokat megteszem és a rendelkezésére bocsátom.

Kijelentem, hogy fent nevezett ingatlanon harmadik személynek nem áll fenn olyan joga, amely akadályozná a Bácsalmási PVSE-t abban, hogy a TAO szerint tárgyi eszköz felújítást megvalósítsa. Kötelezettséget vállalok arra, hogy az ingatlan tulajdonosaként ilyen jogot a felújítás megvalósítását követő 5 év határozott időtartam alatt a tulajdonos nem alapít.

A jelen nyilatkozatban foglaltak maradéktalanul megfelelnek az általam képviselt Bácsalmás Város Önkormányzatra, valamint a tárgybeli ingatlanra vonatkozó jogszabályok rendelkezéseinek.

Nyilatkozom továbbá, hogy az általam képviselt szervezet alapító (létesítő) okirata alapján jogosult vagyok a szervezet képviseletére és rendelkezem a jelen nyilatkozat megtételéhez szükséges felhatalmazással. 

Bácsalmás, 2014. február 12.


Németh Balázs


polgármester

4. napirendi pont
Egyebek (a Bácsalmás, gr. Teleki J. u. 12. sz. alatti ingatlan fűtése, szóbeli)
Bailo Amadou képviselő felveti, hogy a gr. Teleki J. u. 12. szám alatti orvosi rendelőkben dolgozók panasszal fordultak hozzá, miszerint többe kerül a fűtés, mint korábban. A biokazánt pályázattal szerezte be az önkormányzat, a fűtő bére is finanszírozott. Az orvosoknak a tüzelőanyagért fizetni kell, inkább gázzal fűtenek. 
Németh Balázs polgármester elmondja, hogy őt hétfőn kereste meg dr. Gazdag Andrea és dr. Turai Zoltán. Abban maradtak, hogy a mai napon, 3 órakor a helyszínen egyeztetni fognak e kérdésben, amelyen a közszolgáltatási kft. is képviselteti magát. Ő úgy tudja, hogy a kft. a megkapott gázszámlát bizonyos százalékokban háromfelé osztja és kiszámlázza az érintetteknek. A kft. 100 Ft-ért visz oda 1 zsák ágaprítékot. Előzetes tervek szerint a kistérségükben az 1,2 Mrd Ft-os megyei keretből 200 M Ft kisléptékű infrastruktúra-fejlesztésre, 1 Mrd Ft pedig közfeladatot ellátó épületek energetikai korszerűsítésére fordítható. E keretből nyílászáró-csere, szigetelés valósulhat meg az anya- és gyermekvédelem épületén, de át kell gondolniuk, hogy érdemes-e továbbra is a jelenlegi funkciót elláttatni a rossz adottságú ingatlanban. Öt perc múlva megy át a gyermekorvosokhoz, aki szeretne, csatlakozzon hozzá.
Bailo Amadou képviselő megjegyzi, hogy a fogorvos közel 300 E Ft-ot fizet fűtésre, azt mondta, hogy el fog menni.
Németh Balázs polgármester megismétli, hogy 3 órára megy át a rendelőbe egyeztetésre, bárki elkísérheti. Több napirendi pont nem lévén megköszöni a részvételt, és az ülést 14 óra 55 perckor berekeszti.

K. m. f.


Németh Balázs
Patocskai Ibolya

polgármester
jegyző


Bailo Amadou
Nagy Gábor

képviselők, jegyzőkönyv-hitelesítők
